Biedrības “Cerību spārni” Labdarības izsoles noteikumi

1.Ievads

1.1. Labdarības izsoles organizētājs ir biedrība “Cerību spārni”, reģistrācijas Nr.40008078885, Institūta iela 5A, Siguldas pagasts, Siguldas novads, LV-2150.

1.2. Sagatavojot un noturot labdarības izsoli, izsoles Organizētājs vadās pēc spēkā esošajiem Latvijas Republikas normatīvajiem aktiem un šiem noteikumiem.

1.3. Biedrība “Cerību spārni” darbojas kā pārdevējs.

1.4. Labdarības izsoles Organizētāja oficiālā vietne atrodas adresēs: [www.ceribusparni.lv](http://www.ceribusparni.lv) un [www.labdaribaibut.lv](http://www.labdaribaibut.lv).

2. Labdarības izsoles noteikumi un izmantojamo terminu skaidrojums

**Labdarības izsole** – Māra Pladara gleznu pārdošana vairāksolīšanā, kas tiek organizēta, izveidojot Whatsapp grupu. Vairāksolīšanai beidzoties, glezna tiek uzskatīta par pārdotu tam pircējam, kura likme ir visaugstākā.

**Mērķis** – labdarības akcijas “MĀJĀM BŪT!” ietvaros, iegūt finansiālus līdzekļus grupu mājas “Cerību māja”, “Kārkli”, Siguldas pagasts, Siguldas novads iegādei.

**Biedrība “Cerību spārni”** – juridiska persona, kas organizē labdarības izsoli un izstrādā Noteikumus.

**Mākslas darbs** - Māra Pladara glezna – “Magones” (Mākslas darbs Nr.1) un Māra Pladara glezna – “Gorilla” (Mākslas darbs Nr.2).

Pirms vairāksolīšanas Labdarības izsoles dalībniekam ir tiesības un pienākums iepazīties ar mākslas darbiem, to stāvokli un kvalitāti.

**Izsoles dalībnieks** – juridiska vai rīcībspējīga fiziska, pilngadību sasniegusi persona, kas iepazinusies ar Labdarības izsoles noteikumiem, piekrīt tiem pilnā apjomā un piedalās Izsolē.

**Pircējs** – juridiska vai rīcībspējīga fiziska, pilngadību sasniegusi persona, kas nosolījis Labdarības izsolē piedāvāto Mākslas darbu, solot par to visaugstāko cenu.

**Sākumcena** – cena, ar kuru sākas Labdarības izsole. Zemāk par šo summu Mākslas darbs netiek pārdots. Sākuma cena ir norādīta euro.

**Pēdējā (gala) cena** – tā ir cena euro, ar šo cenu beidzas Labdarības izsole. Gala cenu Pircējs maksā Biedrībai “Cerību spārni” par nosolīto Mākslas darbu un tā ir pilna samaksa par nosolīto Mākslas darbu.

**Izsoles solis EUR 10**

**Reģistrācija izsolei –** attālināti, no 2023.gada 16.janvāra līdz 2023.gada 23.janvārim, uzrakstot pieteikumu uz e-pastu eva.vilkina@ceribusparni.lv, ar norādi - Dalības reģistrācija izsolei. E-pastā iesniedzamā informācija: vārds, uzvārds, telefona numurs un norāde Mākslas darbs Nr.1 vai Mākslas darbs Nr.2. Dalībnieks nosūtot pieteikumu reģistrācijai Labdarības izsolē apliecina, ka ir iepazinies ar Labdarības izsoles noteikumiem, tie viņam ir saprotami un viņš tiem piekrīt un apņemas izpildīt.

3.Pircēja tiesības un pienākumi

3.1. Pircējam ir pienākums līdz solīšanai iepazīties ar Labdarības izsoles Noteikumiem.

3.2. Pircējam uzvaras gadījumā Labdarības izsolē ir pienākums veikt nosolītā Mākslas darba apmaksu.

3.3. Pircējam ir tiesības un pienākums personīgi iepazīties ar Mākslas darba stāvokli pirms piedalīšanās vairāksolīšanā.

3.4. Pircējs, kas izdarījis likmi līdz ar to apstiprina, ka ar vēlamo Mākslas darbu iepazinies un, ka tam nav pretenziju.

4. Biedrības “Cerību spārni” tiesības un garantija

4.1.Biedrība “Cerību spārni” rīko vairāksolīšanu atbilstoši Labdarības izsoles noteikumiem.

4.2. Biedrībai “Cerību spārni” ir pienākums pēc Mākslas darba pilnīgās apmaksas nodot Mākslas darbu Pircējam.

4.3. Gala izsole notiks 2023.gada 24.janvārī no plkst.8:00 – 20:00 Biedrības “Cerību spārni” izveidotā Whatsapp grupā.

5.Mākslas darba atmaksa

5.1. Pircējs apņemas apmaksāt uzvarēto Mākslas darbu 5 darba dienu laikā no Labdarības izsoles beigu brīža.

5.2. Pircējs apņemas apmaksāt uzvarētās uzvarētā Mākslas darba pilnu Pēdējo (gala) cenu.

5.3. Mākslas darba apmaksa tiek veikta ar bankas pārskaitījumu uz biedrības “Cerību spārni” konta Nr. LV38UNLA0050014911298. Pēc apmaksas Mākslas darbs tiek atdots Pircējam un tas kļūst par Mākslas darba īpašnieku.

5.4. Ja Pircējs neizpērk nosolīto Mākslas darbu 5 darba dienu laikā no Labdarības izsoles beigu brīža tas zaudē tiesības uz Mākslas darba iegādi.

6. Izsoles rīkošanas noteikumi

6.1. Izsole tiek rīkota pēc vietējā Latvijas laika.

6.2. Izsole tiek rīkota euro valūtā.

6.3. Mākslas darbs tiek izstādīts Biedrības “Cerību spārni” sociālā uzņēmuma veikalā “Visi Var”, Institūta ielā 5A, Siguldā. Ar mākslas darbu iespējams iepazīties katru darba dienu no plkst. 9:00 – 18:00 un sestdienās no 9:00 – 15:00.

6.4. Mākslas darba Nr.1 Sākumcena ir EUR 200.00 un Mākslas darba Nr.2 sākumcena ir EUR 200.00.

7. Strīdu atrisināšanas kārtība

7.1. Visi strīdi un domstarpības, kas radušās no Noteikumu neievērošanas dēļ, tiek risinātas sarunu ceļā.

7.2. Ja abas puses nepanāk vienošanos sarunu ceļā, strīds tiek risināts tiesā Latvijas Republikas normatīvo aktu noteiktajā kārtībā.